සෞදියේ ජෙඩා නගරයේ සාදන මේ ගොඩනැගිල්ල ‘‘රාජධානි කුළුණ‘‘ (කින්ඩම් ටවර්) නමින් හඳුන්වා ඇති අතර ඇමරිකන් ඩොලර් බිලියන දෙකකට වඩා වියදම් වන බව එහි ඇස්තමේන්තුව අනුව පැහැදිලි වේ. එහි උස අඩි 3280 ක් හෙවත් කිලෝ මීටරයකි. මහල් 200ක් සහිත මේ ගොඩනැගිල්ලේ ඉදිකිරීම් සඳහා කොන්ක්‍රීට් වර්ග අඩි ලක්ෂ 57ක් වැයවන බව ඉංජිනේරුවෝ කියති. ඉදිකිරිමට අවශ්‍ය යකඩ ප්‍ර‍මාණය ටොන් 80,000කි. පාදම පොළොව මට්ටමේ සිට අඩි 200ක් යටට විහිදෙයි. දැනට මෙහි 26 වැනි තට්ටුව දක්වා ඉදිකිරීම් ආරම්භ කර ඇත. එය ගොඩනැගිල්ලේ පළමු අදියරයි. 